Jong kind kritiek ná taxi hom trefArgieffoto ŉ Kind, vermoedelik sewe jaar oud, is in ŉ kritieke toestand ná ŉ taxi hom in Witpoortjie in Roodepoort raakgery het. Annine Siddall, woordvoerder van ER24, het gesê die voorval het omstreeks 15:40 in Oranjestraat plaasgevind. “Toe paramedici by die toneel opdaag, het hulle gesien die kind het baie ernstige beserings opgedoen ná die taxi hom getref het. Hy is per helikopter na ŉ nabygeleë hospitaal gehaas,” het Siddall gesê. Die omstandighede rakende die voorval is nog nie bekend nie, maar die polisie ondersoek die voorval.